'Moordbende' in hooggeregshof | Nuus24
Johannesburg – Voormalige lede van die polisie se eenheid teen georganiseerde misdaad in Cato Manor sal Dinsdag in Durban se hooggeregshof verskyn.Die 30 polisielede, wat die hoof van die Valke in KwaZulu-Natal, maj.genl. Johan Booysen, insluit, word verdink van meer as 70 oortredings, insluitend die moord op 28 mense.Die eenheid het na bewering opgetree onder gesag van Booysen, en het glo finansieel voordeel getrek uit ondernemings en individue wat in konflik betrokke was met die mense wat glo deur die eenheid vermoor is.Die polisiebeamptes is in Augustus en Julie in hegtenis geneem, en is aan die einde van Augustus geskors hangende die uitkoms van die saak teen hulle.Hulle moes hul paspoorte en die toegangkodes vir hulle polisieselfone aan ondersoekbeamptes oorhandig.– Volg Nuus24 op Twitter.